# Felhasználói útmutató

# Személyi számítógép VAIO Fit 14E/15ESVF1421/SVF1521

Nyomtatás

## Mi a teendő, ha nem tudom kikapcsolni a VAIO számítógépet?

- Az alább leírt módszerek bármelyikét követve lépjen ki minden futó alkalmazásból, majd próbálja ismét kikapcsolni a VAIO számítógépet.

  - Húzza az alkalmazást a képernyő felső közepétől az alsó közepe felé. Bővebben lásd a Alkalmazások bezárása fejezetet.

  - Nyomja meg a Alt+F4 gombokat.

    Ha elmentetlen adatai vannak, az erre vonatkozó kérdésnél mentse el azokat.

    Nyomja le az Alt+F4 gombokat, amíg az A Windows leállítása (Shut Down Windows) ablak meg nem jelenik, és válassza ki a Leállítás (Shut down) lehetőséget a legördülő listából és nyomja meg az OK gombot.

- Ha nemrégiben valamilyen alkalmazást telepített VAIO számítógépére, ellenőrizze, hogy az megfelelően működik-e, az általa használt adatok rendben vannak-e, és győződjön meg arról is, hogy helyesen használta az alkalmazást.

- Lépjen kapcsolatba az alkalmazás kiadójával, vagy forduljon a megfelelő technikai ügyfélszolgálathoz.

- Ha csatlakoztatott VAIO számítógépéhez valamilyen perifériás eszközt, például nyomtatót vagy egy USB-eszközt, illetve ha a számítógép hálózathoz csatlakozik, akkor válasszon le minden perifériát, bontsa a hálózati kapcsolatot, majd kapcsolja ki a számítógépet.

  Amíg a számítógép valamilyen perifériás eszközzel vagy a hálózattal kommunikál, a Windows nem engedélyezi a számítógép kikapcsolását. Ezenkívül néhány perifériás eszköz illesztőprogramja nem támogatja a számítógép kényszerített leállítását.

- Ha a számítógép képernyője nem változik (lefagyott), nyomja meg egyszerre a Ctrl+Alt+Delete billentyűket, majd válassza a(Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

- Ha VAIO számítógépe a beállítások folyamatban levő mentésére vagy a leállításra figyelmeztető üzenetnél fagy le, kövesse sorra az alábbi eljárásokat.

  - Nyomja meg a Enter gombot.

    Várjon egy kicsit.

  - Ha a probléma továbbra is fennáll, nyomja meg a Ctrl+Alt+Delete gombokat.

    Várjon egy kicsit.

- Ha a fenti lépéssorokat követően továbbra sem tudja kikapcsolni VAIO számítógépét, végezze el az alábbi műveleteket.

  Kérjük, vegye figyelembe, hogy az alábbi műveletek elvégzését követően a nem mentett adatok sérüléséhez vezethetnek. A következő műveletek elvégzése előtt bontsa a számítógép hálózati kapcsolatát.

  - Nyomja meg egyszerre a Ctrl+Alt+Delete gombokat, majd válassza a(Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

  - Tartsa lenyomva négy másodpercnél hosszabb ideig a(Főkapcsoló (Power)) gombot.

  - Húzza ki a tápegység kábelét, és vegye ki az akkumulátort VAIO számítógépéből.

Ugrás a lap tetejére